《次韵四首寄德基兼呈侍郎公》
宋代·李处权

紫凤天吴在短衣，乱来无日不鸣鼙。
情随野鹤云间舞，梦绕城鸣月下啼。
但得交情如水淡，何须妇馔与眉齐。
抱琴载酒明朝去，相送无劳过虎溪。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。